জরাজীর্ণ বিজন সেতুর এখন এমনই হাল। সেতুর নীচে একটু ঘুরলেই দেখা যাবে, সিমেন্টের গায়ে বড় বড় ফাটল। বৃষ্টি হলেই জল পড়ে সেখান দিয়ে। সেতুর নীচে বসা দোকানিরা জানান, চাঙড় ভেঙে পড়ার ভয়ে সারা বছরই আতঙ্কে থাকেন তাঁরা। বর্ষাকালে সেই আতঙ্ক আরও বাড়ে। সম্প্রতি মাঝেরহাট সেতু ভেঙে পড়ায় ওই দোকানিদের প্রশ্ন, বিজন সেতুর ভাগ্যেও ওই ধরনের কোনও অঘটন অপেক্ষা করছে না তো? বর্ষার জলে দুর্বল হয়ে পুরো সেতুটাই কি হুড়মুড়িয়ে ভেঙে পড়বে?